title: Komission päätös (EU) 2016/1756, annettu 28 päivänä syyskuuta 2016, Euroopan unionin kannasta Amerikan yhdysvaltojen hallituksen ja Euroopan unionin välisen toimistolaitteiden energiatehokkuutta osoittavia merkintöjä koskevien ohjelmien yhteensovittamista koskevan sopimuksen mukaiseen hallintoyksikköjen päätökseen, joka koskee sopimuksen liitteeseen C sisältyvien näyttöjä koskevien vaatimusten tarkistamista (ETA:n kannalta merkityksellinen teksti)

text:
                  1.10.2016

                  FI

                  Euroopan unionin virallinen lehti

                  L 268/90

            KOMISSION PÄÄTÖS (EU) 2016/1756,
      annettu 28 päivänä syyskuuta 2016,
      Euroopan unionin kannasta Amerikan yhdysvaltojen hallituksen ja Euroopan unionin välisen toimistolaitteiden energiatehokkuutta osoittavia merkintöjä koskevien ohjelmien yhteensovittamista koskevan sopimuksen mukaiseen hallintoyksikköjen päätökseen, joka koskee sopimuksen liitteeseen C sisältyvien näyttöjä koskevien vaatimusten tarkistamista
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon Amerikan yhdysvaltojen hallituksen ja Euroopan unionin välisen toimistolaitteiden energiatehokkuutta osoittavia merkintöjä koskevien ohjelmien yhteensovittamista koskevan sopimuksen allekirjoittamisesta ja tekemisestä 13 päivänä marraskuuta 2012 annetun neuvoston päätöksen 2013/107/EU (1) ja erityisesti sen 4 artiklan,
      sekä katsoo seuraavaa:

                  (1)

                  Sopimuksen mukaan Euroopan komissio voi yhdessä Yhdysvaltojen ympäristönsuojeluviraston (EPA) kanssa määräajoin kehittää ja tarkistaa toimistolaitteisiin sovellettavia yhteisiä vaatimuksia, mikä edellyttää muutoksia sopimuksen liitteeseen C.

                  (2)

                  Komissio määrittää Euroopan unionin kannan vaatimusten muuttamiseen.

                  (3)

                  Tässä päätöksessä otetaan huomioon Euroopan parlamentin ja neuvoston asetuksen (EY) N:o 106/2008 (2) 8 artiklassa tarkoitetun Euroopan unionin Energy Star -lautakunnan lausunto.

                  (4)

                  Sopimuksen liitteessä C olevaan I osaan sisältyvät näyttöjä koskevat vaatimukset olisi kumottava ja korvattava tähän päätökseen liitetyillä vaatimuksilla,

            ON HYVÄKSYNYT TÄMÄN PÄÄTÖKSEN:
      Ainoa artikla
      Hallintoyksiköt tekevät Amerikan yhdysvaltojen hallituksen ja Euroopan unionin välisen toimistolaitteiden energiatehokkuutta osoittavia merkintöjä koskevien ohjelmien yhteensovittamista koskevan sopimuksen mukaisesti päätöksen sopimuksen liitteeseen C sisältyvien vaatimusten tarkistamisesta. Euroopan unionin kanta tähän päätökseen sopimuksen liitteeseen C sisältyvistä näyttöjä koskevista vaatimuksista perustuu liitteenä olevaan päätösluonnokseen.

         Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         Tehty Brysselissä 28 päivänä syyskuuta 2016.

               Komission puolesta

               Puheenjohtaja

            Jean-Claude JUNCKER

         (1)  EUVL L 63, 6.3.2013, s. 5.

         (2)  Euroopan parlamentin ja neuvoston asetus (EY) N:o 106/2008, annettu 15 päivänä tammikuuta 2008, toimistolaitteiden energiatehokkuutta osoittavia merkintöjä koskevasta unionin ohjelmasta (EUVL L 39, 13.2.2008, s. 1).

         LIITE I

            LUONNOS HALLINTOYKSIKKÖJEN PÄÄTÖKSEKSI,
            annettu …,
            Amerikan yhdysvaltojen hallituksen ja Euroopan unionin välisen toimistolaitteiden energiatehokkuutta osoittavia merkintöjä koskevien ohjelmien yhteensovittamista koskevan sopimuksen liitteeseen C sisältyvien näyttöjä koskevien vaatimusten tarkistamisesta
            HALLINTOYKSIKÖT, jotka
            ottavat huomioon Amerikan yhdysvaltojen hallituksen ja Euroopan unionin sopimuksen toimistolaitteiden energiatehokkuutta osoittavia merkintöjä koskevien ohjelmien yhteensovittamisesta ja erityisesti sen XII artiklan,
            sekä katsovat, että vaatimuksia tuotetyypeille ”näytöt” olisi tarkistettava,
            OVAT PÄÄTTÄNEET SEURAAVAA:
            Amerikan yhdysvaltojen hallituksen ja Euroopan unionin välisen toimistolaitteiden energiatehokkuutta osoittavia merkintöjä koskevien ohjelmien yhteensovittamista koskevan sopimuksen liitteeseen C sisältyvä osa I ”Näytöt” korvataan jäljempänä esitetyllä osalla I ”Näytöt”.
            Tämä päätös tulee voimaan kahdentenakymmenentenä päivänä sen jälkeen, kun se on julkaistu. Tämän kahtena kappaleena laaditun päätöksen allekirjoittavat puheenjohtajat.

               Allekirjoitettu Washington DC:ssä […]

                     Yhdysvaltain ympäristönsuojeluviraston puolesta

               Allekirjoitettu Brysselissä […]

                     Euroopan unionin puolesta

         LIITE II

            SOPIMUKSEN LIITTEESSÄ C

               OLEVA II OSA

            I.   NÄYTTÖJÄ KOSKEVAT VAATIMUKSET (versio 7.0)
            1.   Määritelmät

                        A)

                        Tuotetyypit:
                        1)   Elektroninen näyttö (jäljempänä ’näyttö’): Tuote, jossa on näyttöruutu ja siihen liittyvä, usein yhteiseen koteloon sijoitettu elektroniikka ja jonka ensisijainen tehtävä on näyttää visuaalista tietoa, joka tulee 1) tietokoneelta, työasemalta tai palvelimelta yhden tai useamman tuloliitännän (esim. VGA, DVI, HDMI, DisplayPort, IEEE 1394, USB) kautta, 2) ulkoiselta tallennusvälineeltä (esim. USB-muistitikku, muistikortti) tai 3) verkkoyhteyden kautta.
                        a)   Näyttöruutu: Elektroninen näyttö, joka on tarkoitettu yhden ihmisen katseltavaksi työpisteympäristössä.
                        b)   Ilmoitusnäyttö: Elektroninen näyttö, joka on tarkoitettu useiden ihmisten katseltavaksi muissa kuin työpisteympäristöissä, kuten vähittäiskaupoissa ja tavarataloissa, ravintoloissa, museoissa, hotelleissa, ulkoilmatapahtumapaikoissa, kokoustiloissa tai luokkahuoneissa. Näissä vaatimuksissa näyttö luokitellaan ilmoitusnäytöksi, jos se täyttää vähintään kaksi seuraavista kriteereistä:

                                    1)

                                    näyttöruudun lävistäjä on yli 30 tuumaa;

                                    2)

                                    ilmoitettu enimmäisluminanssi on yli 400 kandelaa neliömetriä kohti;

                                    3)

                                    pikselitiheys on enintään 5 000 pikseliä neliötuumalla; tai

                                    4)

                                    se toimitetaan ilman asennustelinettä.

                        B)

                        Toimintatilat:
                        1)   Aktiivinen toimintatila (”On”): Tila, jossa näyttö on aktivoitu ja toteuttaa pääasiallista tehtäväänsä.
                        2)   Lepotila: Alhaisen virrankulutuksen tila, jossa näyttö toteuttaa yhtä tai useampaa suojaavaa toimintoa tai jatkuvaa toimintoa.

                           Huom. Lepotilan aikana voidaan toteuttaa seuraavia toimintoja: aktiivisen toimintatilan aktivoinnin helpottaminen kauko-ohjaimella, kosketusteknologialla, sisäisellä anturilla tai ajastimella; tietojen tai tilapäivitysten näyttäminen, kello mukaan luettuna; anturipohjaiset tukitoiminnot; tai verkossa olemisen säilyttäminen.
                        3)   Pois päältä -tila (”Off”): Tila, jossa näyttö on yhdistettynä virtalähteeseen mutta se ei näytä visuaalista tietoa eikä sitä voida asettaa mihinkään muuhun tilaan kauko-ohjaimella taikka sisäisellä tai ulkoisella signaalilla.

                           Huom. Näyttö voi poistua tästä tilasta vain käyttäjän kytkettyä sen suoraan päälle integroidusta virtakytkimestä tai tehonhallintajärjestelmästä. Kaikissa tuotteissa ei välttämättä ole pois päältä -tilaa.

                        C)

                        Visuaaliset ominaisuudet:
                        1)   Ympäristön valo-olosuhteet: Näytön ympäristön, kuten olohuoneen tai toimiston, valaistusvoimakkuuksien kokonaisuus.
                        2)   Automaattinen kirkkaudensäätö (Automatic Brightness Control, ABC): Itsetoimiva mekanismi, joka säätelee näytön kirkkautta sen ympäristön valo-olosuhteiden perusteella.

                           Huom. ABC-toiminnon on oltava käytössä näytön kirkkauden säätämiseksi.
                        3)   Värintoistoalue: Värintoistoalue ilmoitetaan prosentteina vuoden 1976 CIE LUV u′ v′ -värialueesta ja lasketaan noudattaen standardin ”Gamut Area of the Information Display Measurements Standard” version 1.03 kohtaa 5.18.

                           Huom. Tuettuja värintoistoalueita, jotka ovat näkyvän värialueen ulkopuolella, ei oteta huomioon. Värintoistoalueen koko on ilmoitettava prosentteina näkyvästä CIE LUV -värialueesta.
                        4)   Luminanssi: Tiettyyn suuntaan kulkevan valon voimakkuuden fotometrinen suure pinta-alayksikköä kohti, ilmaistuna kandeloina neliömetriä kohti (cd/m2).
                        a)   Ilmoitettu enimmäisluminanssi: Näytön aktiivisessa toimintatilassa esiasetuksilla saavuttama enimmäisluminanssi, jonka valmistaja on ilmoittanut esimerkiksi käyttöohjeessa.
                        b)   Mitattu enimmäisluminanssi: Mitattu enimmäisluminanssi, joka näytöllä voidaan saavuttaa säätämällä manuaalisesti sen asetuksia, kuten kirkkautta ja kontrastia.
                        c)   Toimitusluminanssi: Näytön luminanssi tehdasasetuksilla, jotka valmistaja on valinnut tavanomaista kotikäyttöä tai kyseisillä markkinoilla käyttöä varten.
                        5)   Alkuperäinen pystysuora resoluutio: Näytön näkyvällä alueella olevien näytön pystysuoran akselin suuntaisten pystysuorien viivojen lukumäärä.

                           Huom. Kun näytön resoluutio on 1 920 × 1 080 (vaakasuora × pystysuora), sen alkuperäinen pystysuora resoluutio on 1 080.
                        6)   Näyttöruudun pinta-ala: Näytön näkyvä alue, joka tuottaa kuvaa.

                           Huom. Näyttöruudun pinta-ala lasketaan kertomalla katseltavissa olevan kuvan leveys sen korkeudella. Kaarevien näyttöjen tapauksessa leveys ja korkeus mitataan näytön kaarta mukaillen.

                        D)

                        Lisätoiminnot ja -ominaisuudet:
                        1)   Siltakytkentä: Kahden keskitinohjaimen välinen fyysinen yhteys (esim. USB- tai FireWire-liitäntä).

                           Huom. Siltakytkentä mahdollistaa porttien laajentamisen yleensä porttien siirtämiseksi sopivampaan paikkaan tai käytettävissä olevien porttien määrän lisäämiseksi.
                        2)   Täysi verkkoliitettävyys: Näytön kyky säilyttää verkossa oleminen lepotilassa. Näyttö sekä sen verkkopalvelut ja sovellukset pysyvät verkkoon yhdistettyinä, vaikka joistakin näytön osista olisikin kytketty virta pois. Näyttö voi muuttaa virrankulutustiloja verkkoon kytketyiltä etälaitteilta saamiensa verkkotietojen perusteella, mutta muutoin sen olisi pysyttävä lepotilassa, ellei verkkoon kytketty etälaite lähetä palvelupyyntöä.

                           Huom. Täysi verkkoliitettävyys ei koske ainoastaan tiettyä protokollakokonaisuutta. Sitä kutsutaan myös verkkovälipalvelintoiminnoksi (ks. Ecma-393-standardi).
                        3)   Läsnäoloanturi: Laite, jota käytetään huomaamaan ihmisen läsnäolo näytön edessä tai sitä ympäröivällä alueella.

                           Huom. Läsnäoloanturia käytetään yleensä vaihtamaan näytön tilaa aktiivisen toimintatilan ja lepotilan välillä.
                        4)   Kosketusteknologia: Kosketusteknologian avulla käyttäjä pystyy toimimaan vuorovaikutuksessa tuotteen kanssa koskettamalla näytöllä näkyviä alueita.
                        5)   Plug in –moduuli: Modulaarinen vaihdettava laite, joka toteuttaa yhtä tai useampaa seuraavista toiminnoista ilman, että sen nimenomaisena tarkoituksena on toteuttaa yleistä laskentatoimintoa:

                                    a)

                                    kuvien näyttäminen, sisällön suoratoisto etäyhteydellä tai sisällön toisto näytöllä muutoin joko paikallisesta tai etälähteestä; tai

                                    b)

                                    kosketussignaalien käsittely.

                           Huom. Muita tiedonsyötön vaihtoehtoja tarjoavia moduuleja ei katsota Plug in -moduuleiksi näissä vaatimuksissa.

                        E)

                        Tuoteperhe: Ryhmä tuotemalleja, 1) jotka ovat saman valmistajan valmistamia, 2) joilla on samat näyttöruudun pinta-ala, resoluutio ja ilmoitettu enimmäisluminanssi ja 3) jotka noudattavat samaa perusrakennetta. Tuoteperheeseen kuuluvat mallit saattavat erota toisistaan yhden tai useamman ominaisuuden osalta. Näyttöjen osalta tuoteperheen sisällä sallitaan erot seuraavissa:

                                    1)

                                    ulkoinen kotelo;

                                    2)

                                    liitäntöjen lukumäärä ja liitäntätyypit;

                                    3)

                                    data-, verkko- tai oheislaiteporttien lukumäärä ja tyypit; ja

                                    4)

                                    suoritus- ja muistikapasiteetti.

                        F)

                        Tyypillinen malli: Tuotekokoonpano, joka testataan Energy Star -hyväksyntää varten ja on tarkoitettu markkinoitavaksi ja merkittäväksi Energy Star -merkinnällä.

                        G)

                        Virtalähde
                        1)   Ulkoinen virtalähde: Ulkoinen tehonlähdepiiri, jota käytetään kotitalouden sähkövirran muuntamiseen tasavirraksi (DC) tai matalamman jännitteen vaihtovirraksi (AC) kulutustuotteen käyttöä varten.
                        2)   Tasavirran (DC) standardi: Tasavirran siirtämismenetelmä, joka määritellään tunnetussa teknologiastandardissa ja joka mahdollistaa Plug and Play -tekniikkaan perustuvan yhteentoimivuuden.

                           Huom. Yleisiä esimerkkejä ovat USB ja Power-over-Ethernet. Tasavirran standardin mukaan sekä virta että tietoliikenneyhteydet kulkevat yleensä samassa kaapelissa, mutta 380 voltin tasavirtastandardin tavoin sitä ei vaadita.

                  2.   Soveltamisala

            2.1   Näiden vaatimusten piiriin kuuluvat tuotteet
            2.1.1   Tuotteille, jotka vastaavat tässä annettua näytön määritelmää ja saavat käyttötehonsa suoraan vaihtovirtasähköverkosta, ulkoisesta teholähteestä tai standardin mukaisesta tasavirrasta, voidaan hakea Energy Star -hyväksyntää, lukuun ottamatta kohdassa 2.2 lueteltuja tuotteita. Tyypillisiä tuotteita, joille voidaan hakea hyväksyntää näiden vaatimusten perusteella, ovat

                        i)

                        näyttöruudut;

                        ii)

                        näppäimistö-, video- ja hiiritoiminnallisuudella varustetut näyttöruudut;

                        iii)

                        ilmoitusnäytöt; ja

                        iv)

                        ilmoitusnäytöt ja näyttöruudut, joissa on Plug in -moduuli.

                  2.2   Näiden vaatimusten ulkopuolelle jätettävät tuotteet
            2.2.1   Tuotteille, jotka kuuluvat toisten Energy Star -tuotevaatimusten piiriin, ei voida hakea näiden vaatimusten mukaista hyväksyntää. Näihin kuuluvat televisiot ja tietokoneet (kevyet asiakaskoneet (Thin Clients), tabletit (Slates/Tablets), kannettavat all-in-one-tietokoneet ja integroidut pöytätietokoneet). Luettelo tällä hetkellä voimassa olevista vaatimuksista on saatavilla osoitteessa http://www.eu-energystar.org/specifications.htm
            2.2.2   Seuraaville tuotteille ei voida hakea hyväksyntää näiden vaatimusten perusteella:

                        i)

                        tuotteet, joissa on sisäänrakennettu televisioviritin;

                        ii)

                        näytöt, joissa on sisäänrakennetut tai vaihdettavat akut, joiden tarkoituksena on ensisijaisten toimintojen tukeminen ilman virranottoa vaihtosähköverkosta tai ulkoisesta tasavirtalähteestä taikka laitteen kannettavuuden mahdollistaminen (esim. e-kirjat ja akkukäyttöiset digitaaliset kuvakehykset); ja

                        iii)

                        tuotteet, joiden on täytettävä sellaisia lääkinnällisiä laitteita koskevat EU:n säädökset, jotka estävät tehonhallintatoiminnot ja/tai joissa ei ole lepotilan määritelmän mukaista tilaa.

                  3.   Hyväksyntäkriteerit

            3.1   Merkitsevät numerot ja pyöristäminen
            3.1.1   Kaikki laskelmat on tehtävä suoraan mitatuilla (pyöristämättömillä) arvoilla.
            3.1.2   Ellei toisin mainita, vaatimustenmukaisuus arvioidaan käyttäen suoraan mitattuja tai laskennallisia arvoja ilman pyöristämistä.
            3.1.3   Suoraan mitatut tai lasketut arvot, jotka toimitetaan raportoitaviksi Euroopan komissiolle, pyöristetään lähimpään merkitsevään numeroon vastaavissa vaatimuksissa esitetyllä tavalla.
            3.2   Näyttöruutuja ja ilmoitusnäyttöjä koskevat yleisvaatimukset
            3.2.1   Ulkoiset virtalähteet: Yksi- ja monijännitteisten ulkoisten virtalähteiden on täytettävä vähintään kansainvälisen tehokkuusmerkintäjärjestelmän (International Efficiency Marking Protocol) VI tason suoritusvaatimukset, kun ne testataan ulkoisten virtalähteiden energiankulutuksen mittaamisessa käytettävän yhdenmukaisen testimenetelmän (10 CFR, osa 430, lisäys Z) mukaisesti.

                        i)

                        Yksi- ja monijännitteisissä ulkoisissa virtalähteissä on oltava vähintään VI tason merkintä.

                        ii)

                        Lisätietoja merkintäprotokollasta on saatavilla osoitteesta http://www.regulations.gov/#!documentDetail;D=EERE-2008-BT-STD-0005-0218

                  3.2.2   Tehon hallinta:

                        i)

                        Tuotteissa on oltava ainakin yksi tehonhallintaominaisuus, joka on käytössä oletusarvoisesti ja jota voidaan käyttää automaattiseen siirtymiseen lepotilasta aktiiviseen toimintatilaan joko liitetyn isäntälaitteen antamasta tai sisäisestä aloitteesta (esim. oletusarvoisesti käytössä oleva VESA DPMS (Display Power Management Signaling)).

                        ii)

                        Tuotteissa, jotka luovat sisältöä näytettäväksi yhdestä tai useammasta sisäisestä lähteestä, on oltava oletusarvoisesti käytössä oleva anturi tai ajastin, joka automaattisesti siirtää tuotteen lepotilaan tai pois päältä -tilaan.

                        iii)

                        Tuotteista, joissa on sisäinen oletusviiveaika, jonka jälkeen tuote siirtyy aktiivisesta toimintatilasta lepotilaan tai pois päältä -tilaan, on ilmoitettava kyseinen viiveaika.

                        iv)

                        Näyttöruutujen on siirryttävä automaattisesti lepotilaan tai pois päältä -tilaan 5 minuutin kuluessa siitä, kun ne on kytketty irti isäntätietokoneesta.

                  3.2.3   Ilmoitusnäytöiltä aktiivisessa toimintatilassa vaadittava todellinen tehokerroin on vähintään 0,7 Energy Star -testimenetelmän mukaisesti (ks. 5.2 kohdan F alakohta).
            3.3   Tietokonenäyttöjen energiavaatimukset
            3.3.1   Kokonaisenergiankulutus kilowattitunteina lasketaan yhtälöllä 1, mitattujen arvojen perusteella.

               Yhtälö 1

               Kokonaisenergiankulutuksen laskeminen

               ETEC
                = 8,76 × (0,35 × PON
                + 0,65 × PSLEEP
               )
            jossa

                        —

                        ETEC on kokonaisenergiankulutus kilowattitunteina laskettuna;

                        —

                        PON on mitattu aktiivisen toimintatilan virrankulutus watteina;

                        —

                        PSLEEP on mitattu lepotilan virrankulutus watteina; ja

                        —

                        tulos on pyöristettävä lähimpään kilowattitunnin kymmenesosaan raportointia varten.

                  3.3.2   Kokonaisenergiankulutuksen enimmäismäärä (ETEC_MAX) kilowattitunteina lasketaan näyttöruuduille taulukon 1 perusteella.

               Taulukko 1

               Kokonaisenergiankulutuksen enimmäismäärän (ETEC_MAX) laskeminen kilowattitunteina näyttöruuduille

                        Pinta-ala (in2)

                        ETEC:n enimmäismäärä (kWh)
                        jossaAnäyttöruudun pinta-ala neliötuumina (in2)rnäytön resoluutio megapikseleinäTulos on pyöristettävä lähimpään kilowattitunnin kymmenesosaan raportointia varten.

                        A < 130

                        (6,13 × r) + (0,06 × A) + 9

                        130 ≤ A < 150

                        (6,13 × r) + (0,69 × A) – 72,38

                        150 ≤ A < 180

                        (6,13 × r) + (0,21 × A) – 0,50

                        180 ≤ A < 200

                        (6,13 × r) + (0,05 × A) + 28

                        200 ≤ A < 230

                        (6,13 × r) + (0,03 × A) + 31,33

                        230 ≤ A < 280

                        (6,13 × r) + (0,2 × A) – 7

                        280 ≤ A < 300

                        (6,13 × r) + 49

                        300 ≤ A < 500

                        (6,13 × r) + (0,2 × A) – 11

                        A ≥ 500

                        (6,13 × r) + 89

                  3.3.3   Kaikenlaisten näyttöruutujen laskettu kokonaisenergiankulutus (ETEC) kilowattitunteina saa olla enintään yhtä suuri kuin lasketun kokonaisenergiankulutuksen enimmäismäärä (ETEC_MAX) sovellettavat lisämäärät ja mukautukset (joita sovelletaan enintään kerran) huomioon otettuina yhtälön 2 mukaisesti.

               Yhtälö 2

               Näyttöruutujen kokonaisenergiankulutusta koskevat vaatimukset

               ETEC
                ≤ (ETEC_MAX
                + EEP
                + EABC
                + EN
                + EOS
                + ET
               ) × effAC_DC

            jossa

                        —

                        ETEC on kokonaisenergiankulutus kilowattitunteina yhtälön 1 mukaisesti laskettuna;

                        —

                        ETEC_MAX on vaatimuksen mukainen kokonaisenergiankulutuksen enimmäismäärä kilowattitunteina taulukon 1 mukaisesti laskettuna;

                        —

                        EEP on paremman suorituskyvyn näytön lisämäärä kilowattitunteina (ks. 3.3.4 kohta);

                        —

                        EABC on automaattisen kirkkaudensäädön lisämäärä kilowattitunteina yhtälön 4 mukaisesti laskettuna;

                        —

                        EN on täyden verkkoliitettävyyden lisämäärä kilowattitunteina taulukon 3 mukaisesti laskettuna;

                        —

                        EOS on läsnäoloanturin lisämäärä kilowattitunteina taulukon 4 mukaisesti laskettuna;

                        —

                        ET on kosketusteknologian lisämäärä kilowattitunteina yhtälön 5 mukaisesti laskettuna; ja

                        —

                        effAC_DC on vakiokerroin, jolla otetaan huomioon vaihtovirta–tasavirta-muunnoksen häviöt laitteessa, josta näyttö saa virtansa, ja se on 1,0 vaihtovirrasta tehonsa saavien näyttöjen tapauksessa ja 0,85 tasavirrasta tehonsa saavien näyttöjen tapauksessa.

                  3.3.4   Näyttöruutuihin, jotka täyttävät alla esitetyt paremman suorituskyvyn näytön vaatimukset, sovelletaan vain yhtä seuraavista taulukon 2 lisämääristä yhtälössä 2:

                        i)

                        vähintään 60:1 kontrastisuhde mitattuna horisontaalisesta vähintään 85°:n kohtisuorasta katselukulmasta litteällä näytöllä ja horisontaalisesta vähintään 83°:n kohtisuorasta katselukulmasta kaarevalla näytöllä, näytön peitelasilla tai ilman sitä;

                        ii)

                        vähintään 2,3 megapikselin (MP) alkuperäinen resoluutio; ja

                        iii)

                        vähintään 32,9:ää prosenttia CIE LUV -väriavaruudesta vastaava värintoistoalue.

               Taulukko 2

               Paremman suorituskyvyn näyttöjen energiankulutuksen lisämäärien laskeminen

                        Värintoistoaluetta koskevat vaatimukset

                        EEP (kWh)
                        jossa
                        ETEC_MAX on vaatimuksen mukainen kokonaisenergiankulutuksen enimmäismäärä kilowattitunteina; ja
                        r on näytön resoluutio megapikseleinä

                        tuettu värintoistoalue on vähintään 32,9 prosenttia CIE LUV -väriavaruudesta

                        tuettu värintoistoalue on vähintään 38,4 prosenttia CIE LUV -väriavaruudesta

                        0,65 × (ETEC_MAX
                            – 6,13 × r)

               Huom. Yli 99:ää prosenttia sRGB-väriavaruudesta tukeva malli vastaa 32,9:ää prosenttia CIE LUV -väriavaruudesta ja yli 99:ää prosenttia Adobe RGB:stä tukeva malli 38,4:ää prosenttia CIE LUV -väriavaruudesta.
            3.3.5   Näyttöruuduille, joissa on oletusarvoisesti käytössä automaattinen kirkkaudensäätö (ABC), yhtälössä 2 ETEC_MAX:hen lisätään yhtälön 4 mukaisesti laskettu energiankulutuksen lisämäärä (EABC), jos yhtälön 3 mukaisesti laskettu aktiivisen toimintatilan tehonvähennys (RABC) on vähintään 20 prosenttia.

               Yhtälö 3

               Aktiivisen toimintatilan tehonvähennyksen laskeminen tuotteille, joissa on oletusarvoisesti ABC käytössä

            jossa

                        —

                        RABC on aktiivisessa toimintatilassa ABC:n ansiosta saavutettava prosentuaalinen tehonvähennys;

                        —

                        P300 on aktiivisen toimintatilan teho watteina, mitattuna ympäristön valoisuuden arvolla 300 luksia (ks. testimenetelmän 6.4 kohta); ja

                        —

                        P12 on aktiivisen toimintatilan teho watteina, mitattuna ympäristön valoisuuden arvolla 12 luksia (ks. testimenetelmän 6.4 kohta).

               Yhtälö 4

               Näyttöruutujen automaattisen kirkkaudensäädön energiankulutuksen lisämäärä (EABC)

               EABC
                = 0,05 × ETEC_MAX

            jossa

                        —

                        EABC on automaattisen kirkkaudensäädön energiankulutuksen lisämäärä kilowattitunteina; ja

                        —

                        ETEC_MAX on kokonaisenergiankulutuksen enimmäismäärä kilowattitunteina taulukon 1 mukaisesti laskettuna.

                  3.3.6   Tuotteisiin, jotka täyttävät Energy Star -testimenetelmän 6.7 kohdassa vahvistetut täyttä verkkoliitettävyyttä koskevat vaatimukset, sovelletaan taulukossa 3 esitettyä lisämäärää.

               Taulukko 3

               Täyden verkkoliitettävyyden energiankulutuksen lisämäärä (EN) näyttöruuduille

            EN (kWh)
            2,9
            3.3.7   Tuotteisiin, jotka on testattu aktiivisella läsnäoloanturilla, sovelletaan taulukossa 4 esitettyä lisämäärää.

               Taulukko 4

               Näyttöruutujen lisätoimintojen energiankulutuksen lisämäärä (EOS)

                        Tyyppi

                        Lisämäärä (kWh)

                        Läsnäoloanturi
                        EOS

                        1,7

                  3.3.8   Tuotteisiin, jotka on testattu aktiivisessa toimintatilassa aktivoidulla kosketusteknologialla, sovelletaan yhtälössä 5 esitettyä lisämäärää.

               Yhtälö 5

               Kosketusteknologian energiankulutuksen lisämäärä (ET) näyttöruuduille

               ET
                = 0,15 × ETEC_MAX

            jossa

                        —

                        ET on kosketusteknologian energiankulutuksen lisämäärä kilowattitunteina; ja

                        —

                        ETEC_MAX on kokonaisenergiankulutuksen enimmäismäärä kilowattitunteina taulukon 1 mukaisesti laskettuna.

                  3.4   Ilmoitusnäyttöjen aktiivista toimintatilaa koskevat vaatimukset
            3.4.1   Aktiivisen toimintatilan enimmäisvirrankulutus (PON_MAX) watteina lasketaan yhtälön 6 mukaisesti.

               Yhtälö 6

               Aktiivisen toimintatilan enimmäisvirrankulutuksen (PON_MAX) laskeminen watteina ilmoitusnäytöille

               PON_MAX
                = (4,0 × 10– 5 ×  × A) + 119 × tanh(0,0008 × (A – 200,0) + 0,11) + 6
            jossa

                        —

                        PON_MAX on aktiivisen toimintatilan enimmäisvirrankulutus watteina;

                        —

                        A on näyttöruudun pinta-ala neliötuumina;

                        —

                         on näytön mitattu enimmäisluminanssi ilmoitettuna kandeloissa neliömetriä kohden, testimenetelmän 6.2 kohdan mukaisesti mitattuna;

                        —

                        tanh on hyperbelitangenttifunktio; ja

                        —

                        tulos on pyöristettävä lähimpään watin kymmenesosaan raportointia varten.

               Yhtälö 7

               Aktiivisen toimintatilan virrankulutusta koskeva vaatimus ilmoitusnäytöille

               PON
                ≤ PON_MAX
                + PABC

            jossa

                        —

                        PON on aktiivisen toimintatilan virrankulutus watteina testimenetelmän 6.3 tai 6.4 kohdan mukaisesti mitattuna;

                        —

                        PON_MAX on aktiivisen toimintatilan enimmäisvirrankulutus watteina yhtälön 6 mukaisesti laskettuna; ja

                        —

                        PABC on automaattisen kirkkaudensäädön virrankulutuksen lisämäärä watteina yhtälön 8 mukaisesti.

                  3.4.2   Ilmoitusnäytöille, joissa on oletusarvoisesti käytössä automaattinen kirkkaudensäätö (ABC), lisätään yhtälön 6 mukaisesti laskettuun PON_MAX-arvoon yhtälön 8 mukaisesti laskettu lisämäärä (PABC), jos yhtälön 3 mukaisesti laskettu aktiivisen toimintatilan tehonvähennys (RABC) on vähintään 20 prosenttia.

               Yhtälö 8

               Aktiivisen toimintatilan virrankulutuksen lisämäärän laskeminen ilmoitusnäytöille, joissa on oletusarvoisesti ABC käytössä

               PABC
                = 0,05 × PON_MAX

            jossa

                        —

                        PABC on automaattisen kirkkaudensäädön mitattu aktiivisen toimintatilan virrankulutuksen lisämäärä watteina; ja

                        —

                        PON_MAX on vaatimuksen mukainen aktiivisen toimintatilan enimmäisvirrankulutus watteina.

                  3.5   Lepotilaa koskevat vaatimukset ilmoitusnäytöille
            3.5.1   Mitattu lepotilan virrankulutus (PSLEEP) watteina saa olla enintään yhtä suuri kuin yhtälön 9 mukaisesti laskettu lepotilan enimmäisvirrankulutusvaatimuksen (PSLEEP_MAX) ja mahdollisten lisämäärien (joita sovelletaan enintään kerran) summa.

               Yhtälö 9

               Lepotilan virrankulutusvaatimus ilmoitusnäytöille

            jossa

                        —

                        PSLEEP on mitattu lepotilan virrankulutus watteina;

                        —

                        PSLEEP_MAX on vaatimuksen mukainen lepotilan enimmäisvirrankulutus watteina taulukon 5 mukaisesti laskettuna;

                        —

                        PN on täyden verkkoliitettävyyden lisämäärä watteina taulukon 6 mukaisesti laskettuna;

                        —

                        POS on läsnäoloanturin lisämäärä watteina taulukon 7 mukaisesti laskettuna; ja

                        —

                        PT on kosketusteknologian lisämäärä watteina taulukon 7 mukaisesti laskettuna.

               Taulukko 5

               Lepotilan enimmäisvirrankulutusvaatimus (PSLEEP_MAX) ilmoitusnäytöille

            PSLEEP_MAX

            (wattia)
            0,5
            3.5.2   Tuotteisiin, jotka täyttävät Energy Star -testimenetelmän 6.7 kohdassa vahvistetut täyttä verkkoliitettävyyttä koskevat vaatimukset, sovelletaan taulukossa 6 esitettyä arvoa.

               Taulukko 6

               Täyden verkkoliitettävyyden lisämäärä ilmoitusnäytöille

            PN

            (wattia)
            3,0
            3.5.3   Tuotteisiin, jotka on testattu lepotilassa aktiivisella läsnäoloanturilla tai kosketusteknologialla, sovelletaan taulukossa 7 esitettyjä lisämääriä.

               Taulukko 7

               Lepotilan lisätoimintojen virrankulutuksen lisämäärä ilmoitusnäytöille

                        Tyyppi

                        Näyttöruudun koko
                        (tuumaa)

                        Lisämäärä (wattia)

                        Läsnäoloanturi
                        POS

                        Kaikenkokoiset

                        0,3

                        Kosketusnäyttötoiminnallisuus
                        PT

                        (koskee ainoastaan ilmoitusnäyttöjä, joiden näyttöruudun koko on yli 30 tuumaa)

                        ≤ 30

                        0,0

                        > 30

                        1,5

                  3.6   Pois päältä -tilaa koskevat vaatimukset kaikille näytöille
            3.6.1   Tuotteella ei tarvitse olla pois päältä -tilaa, jotta sille voidaan hakea hyväksyntää. Jos tuotteella on pois päältä -tila, sen mitattu pois päältä -tilan virrankulutus (POFF) saa olla enintään yhtä suuri kuin taulukossa 8 ilmoitettu pois päältä -tilan vaatimuksen mukaisen enimmäisvirrankulutus (POFF_MAX).

               Taulukko 8

               Pois päältä -tilan vaatimuksen mukainen enimmäisvirrankulutus (POFF_MAX)

            POFF_MAX

            (wattia)
            0,5
            3.7   Luminanssin ilmoittamista koskevat vaatimukset
            3.7.1   Ilmoitettu ja mitattu enimmäisluminanssi on ilmoitettava kaikista tuotteista; toimitusluminanssi on ilmoitettava kaikista tuotteista lukuun ottamatta tuotteita, joissa on oletusarvoisesti päälle kytketty ABC.
            4.   Testausvaatimukset

            4.1   Testimenetelmät
            4.1.1   Energy Star -vaatimusten täyttymisen määrittämisessä on käytettävä taulukossa 9 ilmoitettuja testimenetelmiä.

               Taulukko 9

               Testimenetelmät Energy Star -hyväksyntää varten

                        Tuotetyyppi

                        Testimenetelmä

                        Kaikki tuotetyypit ja näyttöruutukoot

                        Energy Star Test Method for Determining Display Energy

                        Korkeamman suorituskyvyn näytöt

                        International Committee for Display Metrology (ICDM) Information Display Measurements Standard – Version 1.03

                        Täyden verkkoliitettävyyden näytöt

                        CEA-2037-A, Determination of Television Set Power Kulutus

                  4.2   Testaukseen vaadittavien yksiköiden määrä
            4.2.1   Testattavaksi on valittava 1 kohdan määritelmän mukaista tyypillistä mallia oleva yksikkö.
            4.2.2   Haettaessa hyväksyntää tuoteperheelle tyypillisenä mallina pidetään tuoteperheen kunkin tuoteluokan sitä tuotekokoonpanoa, jonka virrankulutusominaisuudet ovat huonoimmat.
            5.   Käyttöliittymä

            5.1   Valmistajia kannustetaan suunnittelemaan tuotteensa noudattaen käyttöliittymästandardia IEEE P1621: Standardi käyttöliittymäelementteihin sähkölaitteiden virranhallinnassa toimisto-/kuluttajaympäristöissä. Lisätietoja on saatavilla osoitteessa http://energy.lbl.gov/controls/
            6.   Voimaantulo

            6.1   Voimaantulo: Näyttöjä koskevien Energy Star -vaatimusten versio 7.0 tulee voimaan sopimuksen voimaantulopäivänä. Energy Star -tunnuksen saadakseen tuotemallin on vastattava sen valmistuspäivänä voimassa olevia Energy Star -vaatimuksia. Valmistuspäivämäärä on yksikkökohtainen ja tarkoittaa päivää, jona yksikkö katsotaan kokonaan kootuksi.
            6.2   Vaatimusten tulevat muutokset: Euroopan komissio varaa oikeuden muuttaa näitä vaatimuksia, jos tekniset ja/tai markkinoiden muutokset vaikuttavat siihen, kuinka hyödyllisiä ne ovat kuluttajille, teollisuudelle tai ympäristölle. Nykyisen toimintatavan mukaisesti vaatimusten muutoksista sovitaan sidosryhmien keskusteluissa. Jos vaatimuksia tarkistetaan, on syytä muistaa, että Energy Star -tunnusta ei automaattisesti myönnetä mallin koko eliniäksi.
            7.   Huomioita tulevia tarkistuksia varten

            7.1   Raja tasavirran kulutukselle aktiivisessa toimintatilassa: EPA ja Euroopan komissio ovat kiinnostuneita mahdollisesta erillisestä aktiivisen toimintatilan virrankulutusvaatimuksesta vaatimusten mukaisille tasavirtatuotteille ilman, että vaihtovirta–tasavirta-muunnoslaskelmille on tarvetta. EPA ja Euroopan komissio ennakoivat, että kyseisten tuotteiden suosio kasvaa markkinoilla viimeisimmän USB-standardin myötä, ja odottavat mielenkiinnolla saavansa lisää tutkimustuloksia tasavirtalähteestä virtansa saavien tuotteiden energiankäytöstä.

               LOPULLISET TESTIMENETELMÄT NÄYTÖILLE,

               tarkistettu syyskuussa 2015

            1.   Yleiskatsaus

            Seuraavaa testimenetelmää käytetään määritettäessä, täyttääkö tuote näyttöjen Energy Star -vaatimukset.
            2.   Sovellettavuus

            Seuraavaa testimenetelmää sovelletaan kaikkiin tuotteisiin, joille voidaan hakea hyväksyntää näyttöjen Energy Star -tuotevaatimusten perusteella.
            3.   Määritelmät

            Jollei toisin mainita, kaikki tässä asiakirjassa käytetyt termit vastaavat näyttöjen Energy Star -vaatimuksiin sisältyviä määritelmiä.
            A)   Isäntäkone: Kone tai laite, joka lähettää video-/äänisignaaleja näyttöjen testaamista varten. Se voi olla tietokone tai mikä tahansa muu laite, joka pystyy lähettämään videosignaalia.
            4.   Testijärjestely

                        A)

                        Testijärjestely ja testauslaitteet: Ellei tässä asiakirjassa muuta mainita, kaikkien tämän menetelmän osioiden testijärjestelyjen ja testauslaitteiden on vastattava sähköalan kansainvälisen standardointijärjestön (IEC) standardin 62301:2011 ”Household electrical appliances – Measurement of standby power” osassa 4 ”General Conditions for Measurements” asetettuja vaatimuksia. Jos vaatimukset ovat keskenään ristiriidassa, Energy Star -testimenetelmä on ensisijainen.

                        B)

                        Vaihtovirransyöttö: Laitteet, jotka pystyvät ottamaan virtaa vaihtovirtaa antavasta verkkovirtalähteestä, kytketään kohdemarkkinoille sopivaan jännitelähteeseen taulukon 10 mukaisesti. Jos tuotteen kanssa toimitetaan ulkoinen virtalähde, sitä käytetään tuotteen yhdistämiseksi ilmoitettuun jännitelähteeseen.

                           Taulukko 10

                           Tuotteiden syöttövirtaa koskevat vaatimukset

                                    Markkinat

                                    Jännite

                                    Jännitteen toleranssi

                                    Suurin sallittu harmoninen kokonaissärö

                                    Taajuus

                                    Taajuustoleranssi

                                    Pohjois-Amerikka, Taiwan

                                    115 V AC

                                    +/– 1,0 %

                                    5,0 %

                                    60 Hz

                                    +/– 1,0 %

                                    Eurooppa, Australia, Uusi-Seelanti

                                    230 V AC

                                    +/– 1,0 %

                                    5,0 %

                                    50 Hz

                                    +/– 1,0 %

                                    Japani

                                    100 V AC

                                    +/– 1,0 %

                                    5,0 %

                                    50 Hz tai 60 Hz

                                    +/– 1,0 %

                        C)

                        Tasavirransyöttö:

                                    1)

                                    Tuotteita voidaan testata tasavirtalähteen avulla (esim. verkko- tai datayhteyden kautta) vain, jos tasavirtalähde on ainoa tuotteelle käytettävissä oleva virtalähde (eli tuotteen mukana ei toimiteta vaihtovirtapistoketta tai ulkoista virtalähdettä).

                                    2)

                                    Tasavirrasta tehonsa saavat tuotteet asennetaan ja kytketään virtalähteeseen valmistajan ohjeiden mukaisesti käyttämällä näytölle suositeltujen vaatimusten mukaista porttia (esim. Universal Serial Bus (USB) 3.1 sen soveltuessa ja vaikka se olisi taaksepäin yhteensopiva USB 2.0 -porttien kanssa).

                                    3)

                                    Virrankulutusmittaukset tehdään tasavirtalähteen (esim. isäntäkone) ja tuotteen mukana toimitetun kaapelin välillä kyseisen kaapelin aiheuttama hävikki huomioon otettuna. Jos tuotteen mukana ei toimiteta kaapelia, voidaan käyttää mitä tahansa 2–6 jalan pituista kaapelia. Kaapelin, jota käytetään näytön yhdistämiseksi mittauspisteeseen, resistanssi mitataan ja ilmoitetaan.

                                       Huom. Tasavirtakaapelien mitattu vastus sisältää tasavirran syöttöjännitejohdon ja maajohdon resistanssien summan.

                                    4)

                                    Toimitetun kaapelin ja tasavirtalähteen välillä voidaan käyttää haaroituskaapelia virrankulutusmittarin kytkemiseksi. Jos tätä menetelmää käytetään, on noudatettava seuraavia vaatimuksia:

                                                a)

                                                Haaroituskaapelia käytetään jäljempänä 4 kohdan C alakohdan 3 alakohdassa tarkoitetun toimitetun kaapelin lisäksi.

                                                b)

                                                Haaroituskaapeli yhdistää tasavirtalähteen ja toimitetun kaapelin.

                                                c)

                                                Se saa olla korkeintaan yhden jalan mittainen.

                                                d)

                                                Jännitteen mittaamista varten jännitteenmittaamispisteen ja toimitetun kaapelin välillä käytettyjen johtojen kokonaispituuden on vastattava alle 50 milliohmin resistanssia. Tämä koskee vain johtoja, joissa on kuormitusvirtaa.

                                                   Huom. Jännitettä ja virtaa ei tarvitse välttämättä mitata samasta paikasta, kunhan jännite mitataan alle 50 milliohmin resistanssia vastaavan etäisyyden päässä toimitetusta kaapelista.

                                                e)

                                                Virran mittaus voidaan toteuttaa joko maajohdosta tai tasavirran syöttöjännitejohdosta.

                                                f)

                                                Kuva 1 esittää haaroituskaapelin käyttötilannetta, jossa käytetään isäntäkoneeseen yhdistettyä USB 2.0 -portista virtaa ottavaa näyttöä.

                                                   Kuva 1

                                                   Esimerkki USB 2.0 -porttia käyttävän haaroituskaapelin käyttötilanteesta

                                                Teksti kuva

                                                   Spliced USB 2.0 Cable (≼ 1′)
                                                   Shipped Cable
                                                   ≼ 50 milli-ohms
                                                   Data Lines
                                                   Power & Ground Lines
                                                   Display
                                                   Host Machine
                                                   Power Meter

                        D)

                        Ympäristön lämpötila: Ympäristön lämpötilan on oltava 23 °C ± 5 °C.

                        E)

                        Suhteellinen kosteus: Suhteellisen kosteuden on oltava 10–80 prosenttia.

                        F)

                        Testattavan yksikön kohdentaminen:

                                    1)

                                    Kaikkien testattavan yksikön etupuolen neljän nurkan on oltava yhtä kaukana vertailupystytasosta, kuten seinästä.

                                    2)

                                    Testattavan yksikön alaosan kahden nurkan on oltava yhtä kaukana vertailuvaakatasosta, kuten lattiasta.

                        G)

                        Valonlähde aktiivisen toimintatilan testausta varten:

                                    1)

                                    Lampputyyppi:

                                                a)

                                                Standardispektrin halogeeniheijastinlamppu. Lamppu ei saa täyttää 10 CFR 430.2 ”Määritelmät” (Definitions) kohdassa olevaa muokatun spektrin (Modified spectrum) määritelmää (1).

                                                b)

                                                Kirkkausluokka: 980 ± 5 % lumenia.

                                    2)

                                    Valonlähteen kohdentaminen sellaisten tuotteiden testaamista varten, joissa on oletusarvoisesti ABC käytössä:

                                                a)

                                                Lampun ja testattavan yksikön ABC-anturin välillä ei saa olla esteitä, kuten valonsäteet hajottavia välikappaleita tai himmeitä lampun kupuja.

                                                b)

                                                Lampun keskustan on oltava 5 jalan etäisyydellä ABC-anturin keskustasta.

                                                c)

                                                Lampun keskustan on oltava 0°:n kohtisuorassa kulmassa testattavan yksikön ABC-anturin keskustaan nähden.

                                                d)

                                                Lampun keskustan on oltava lattiaan nähden samalla korkeudella kuin testattavan yksikön ABC-anturin keskustan (eli valonlähde on asetettava pystysuoraan 0°:n kulmaan testattavan yksikön ABC-anturin keskustaan nähden).

                                                e)

                                                Kaikkien testaustilan pintojen (lattia, katto ja seinät) on oltava vähintään 2 jalan etäisyydellä testattavan yksikön ABC-anturin keskustasta.

                                                f)

                                                Valaistusvoimakkuuden arvot saadaan vaihtelemalla lampun tulojännitettä.

                                                g)

                                                Kuva 2 ja kuva 3 antavat lisätietoa testattavan yksikön ja valonlähteen kohdentamisesta.

                                                   Kuva 2

                                                   Testijärjestely – näkymä ylhäältä

                                                Teksti kuva

                                                   UUT
                                                   D2 ≽ 2′
                                                   D4 ≽ 2′
                                                   D3 ≽ 2′
                                                   D1 ≽ 2′
                                                   90°
                                                   5′
                                                   Illuminance meter
                                                   Light Sensor
                                                   Voltage Regulator
                                                   980 ± 5 %
                                                   Lumens Flood Reflector Lamp
                                                   Room Surface (wall)
                                                   Vertical Reference Plane

                                                   Huomautukset:

                                                            —

                                                            D1 = D2 vertailupystytasoon nähden

                                                            —

                                                            D1 ja D2 osoittavat, että testattavan yksikön (UUT) etupuolen nurkkien on oltava vähintään 2 jalan etäisyydellä vertailupystytasosta

                                                            —

                                                            D3 ja D4 osoittavat, että valosensorin keskustan on oltava vähintään 2 jalan etäisyydellä huoneen seinistä

                                                   Kuva 3

                                                   Testijärjestely – näkymä sivulta

                                                Teksti kuva

                                                   H1
                                                   H2
                                                   H3 ≽ 2′
                                                   H4 ≽ 2′
                                                   D2 ≽ 2′
                                                   D1 ≽ 2′
                                                   5′
                                                   90°
                                                   90°
                                                   Vertical Reference Plane
                                                   980 ± 5 %
                                                   Lumens Flood Reflector Lamp
                                                   Voltage Regulator
                                                   Floor
                                                   Illuminance Meter
                                                   Light Sensor
                                                   UUT
                                                   Ceiling

                                                   Huomautukset:

                                                            —

                                                            D1 = D2 vertailupystytasoon nähden

                                                            —

                                                            D1 ja D2 osoittavat, että testattavan yksikön (UUT) etupuolen nurkkien on oltava vähintään 2 jalan etäisyydellä vertailupystytasosta

                                                            —

                                                            Valaistusvoimakkuusmittari poistetaan virrankulutusmittausten ajaksi sen jälkeen, kun haluttu valaistusvoimakkuus on saavutettu

                                                            —

                                                            H1 = H2 vertailuvaakatasoon, kuten lattiaan, nähden

                                                            —

                                                            H3 ja H4 osoittavat, että valosensorin keskustan on oltava vähintään 2 jalan etäisyydellä lattiasta ja katosta

                                                            —

                                                            Valaistusvoimakkuusmittari poistetaan virrankulutusmittausten ajaksi sen jälkeen, kun haluttu valaistusvoimakkuus on saavutettu

                        H)

                        Virrankulutusmittari: Virrankulutusmittareilla on oltava seuraavat ominaisuudet:

                                    1)

                                    Huippukerroin:

                                                a)

                                                käytettävissä olevan virran huippukerroin vähintään 3 mittarin ilmoitetulla virta-alueella; ja

                                                b)

                                                virran mittausalueen alaraja 10 mA tai vähemmän.

                                    2)

                                    Vähimmäistaajuusvaste: 3,0 kHz

                                    3)

                                    Vähimmäisresoluutio:

                                                a)

                                                0,01 W enintään 10 watin mittausarvojen osalta;

                                                b)

                                                0,1 W yli 10 watin ja enintään 100 watin mittausarvojen osalta; ja

                                                c)

                                                1,0 W yli 100 watin mittausarvojen osalta.

                        I)

                        Luminanssin ja valaistusvoimakkuuden mittarit:

                                    1)

                                    Luminanssimittaukset suoritetaan joko

                                                a)

                                                kosketusmittarilla tai

                                                b)

                                                muulla kuin kosketusmittarilla.

                                    2)

                                    Kaikkien luminanssi- ja valaistusvoimakkuusmittarien on näytettävä digitaalisesti esitettävä arvo ± 2 prosentin (± 2 numeron) tarkkuudella.

                                    3)

                                    Luminanssin mittaamiseen tarkoitetuille muille kuin kosketusmittareille sallittu kulma on enintään 3 astetta.
                                    Mittarin kokonaistarkkuus saadaan laskemalla mitatun arvon (±) 2 prosentin ja 2 numeron toleranssin (esitetyn arvon vähiten merkityksellisestä numerosta) absoluuttinen summa. Esimerkiksi jos valaistusvoimakkuusmittari näyttää 200,0 mitattaessa 200 nitin näytön kirkkautta, 2 prosenttia tästä on 4,0 nitiä. Vähiten merkityksellinen numero on 0,1 nitiä. Kaksi numeroa tarkoittaa 0,2 nitiä. Esitetty arvo olisi näin ollen 200 ± 4,2 nitiä (4 nitiä + 0,2 nitiä). Tämä tarkkuus koskee nimenomaan valaistusvoimakkuusmittaria, eikä sitä voida käyttää toleranssina todellisten valonmittausten aikana.

                        J)

                        Mittaustarkkuus:

                                    1)

                                    Vähintään 0,5 watin tehonmittaukset on tehtävä enintään 2 prosentin epävarmuudella 95 prosentin luotettavuustasolla.

                                    2)

                                    Alle 0,5 watin tehonmittaukset on tehtävä enintään 0,01 watin epävarmuudella 95 prosentin luotettavuustasolla.

                                    3)

                                    Kaikki ympäristön valoarvot (lukseina) mitataan ABC-anturin sijaintipaikasta testattavassa yksikössä siten, että valo kulkee suoraan anturiin ja että standardin IEC 62087:2011, ”Methods of measurement for the power consumption of audio, video and related equipment” mukaisen testisignaalin päävalikko on näkyvillä tuotteessa. Niille tuotteille, jotka eivät ole yhteensopivia IEC-standardin testisignaalin formaatin kanssa, ympäristön valoarvot mitataan noudattaen VESAn (Video Electronics Standards Association) standardin Flat Panel Display Measurements Standard (FPDM2) FK versiota 2.0 tuotteen näyttäessä testisignaalia.

                                    4)

                                    Ympäristön valoarvot mitataan seuraavassa esitettyjä toleransseja noudattaen:

                                                a)

                                                12 luksissa ympäristön valotuksen on oltava ± 1,0 luksin rajoissa; ja

                                                b)

                                                300 luksissa ympäristön valotuksen on oltava ± 9,0 luksin rajoissa.

                  5.   Testin suorittaminen

            5.1   Ohjeet virrankulutusmittauksiin

                        A)

                        Testaus tehdasasetuksilla: Virrankulutusmittaukset suoritetaan tuotteelle sellaisena kuin se on toimitettu lepotilan ja aktiivisen toimintatilan testauksen keston ajan. Testauksen aikana kaikki käyttäjien säädettävissä olevat asetukset on asetettu vastaamaan valmistajan tehdasasetuksia, ellei tässä testausmenetelmässä muuta ilmoiteta.

                                    1)

                                    Kuvatason säätö suoritetaan tämän testimenetelmän ohjeiden mukaisesti.

                                    2)

                                    Tuotteet, joissa on pakotettu valikko (”forced menu”), joka edellyttää kuva-asetusten valintaa ensimmäisen käynnistyksen yhteydessä, testataan joko ”vakio”- tai ”koti”-asetuksen ollessa valittuna. Jos ”vakio”-asetusta tai vastaavaa ei ole olemassa, testauksessa käytetään valmistajan suosituksen mukaisia oletusasetuksia, jotka kirjataan testiraporttiin. Tuotteet, joissa ei ole pakotettua valikkoa, testataan oletuskuva-asetuksilla.

                        B)

                        Point of Deployment (POD) -moduulit: Valinnaisia POD-moduuleja ei asenneta.

                        C)

                        Plug in -moduuli: Valinnaiset Plug in -moduulit poistetaan näytöstä, jos näyttö voidaan testata testimenetelmän mukaisesti ilman moduulia.

                        D)

                        Lepotila ja sen oheistoiminnot: Jos tuotteessa on useita lepotilan oheistoimintovaihtoehtoja (esim. nopea käynnistys) tai useita menetelmiä, joilla lepotilaan voidaan siirtyä, virrankulutus mitataan ja kirjataan kaikissa lepotiloissa. Kaikkien lepotilojen testaus suoritetaan 6.5 kohdan mukaisesti.

                  5.2   Ehdot virrankulutusmittauksiin

                        A)

                        Virrankulutusmittaukset:

                                    1)

                                    Virrankulutusmittaukset tehdään virtalähteen ja testattavan yksikön väliltä valittavasta kohdasta. Mittarin ja testattavan yksikön väliin ei saa kytkeä UPS-yksiköitä. Virrankulutusmittarin on pysyttävä paikoillaan, kunnes kaikki aktiivisen tilan, lepotilan ja pois päältä -tilan tiedot on kirjattu kokonaisuudessaan.

                                    2)

                                    Virrankulutusmittaukset on kirjattava watteina suoraan mitattuina (pyöristämättöminä) arvoina siten, että mittaustiheys on 1 lukema sekunnissa.

                                    3)

                                    Virrankulutusmittaukset kirjataan sen jälkeen, kun jännitteen mittaukset ovat vakiintuneet 1 prosentin vaihteluvälille.

                        B)

                        Pimiöolosuhteet:

                                    1)

                                    Ellei muuta ilmoiteta, testattavan yksikön ollessa pois päältä -tilassa testattavan yksikön näytöllä mitattu valaistusvoimakkuus saa olla enintään 1,0 luksia. Jos testattavassa yksikössä ei ole pois päältä -tilaa, valaistusvoimakkuus on mitattava testattavan yksikön näytöltä silloin kun testattavan yksikön virtajohto ei ole kytkettynä.

                        C)

                        Testattavan yksikön konfiguraatio ja hallinta:

                                    1)

                                    Oheislaitteet ja verkkoyhteydet:

                                                a)

                                                Ulkoiset oheislaitteet (esim. hiiri, näppäimistö, ulkoinen kovalevy (HDD) jne.) eivät saa olla yhdistettyinä USB-portteihin tai muihin testattavan yksikön dataportteihin.

                                                b)

                                                Siltakytkentä: Jos testattava yksikkö tukee siltakytkentää näyttöjä koskevien Energy Star -vaatimusten versio 7.0:n 1 kohdassa annetun määritelmän mukaisesti, testattavan yksikön ja isäntäkoneen välille tehdään siltakytkentä. Kytkentätapa valitaan jäljempänä esitettyä suosituimmuusjärjestystä noudattaen. Tehdään vain yksi kytkentä, jonka on oltava toiminnassa testin ajan.

                                                            i)

                                                            Thunderbolt

                                                            ii)

                                                            USB

                                                            iii)

                                                            Firewire (IEEE 1394)

                                                            iv)

                                                            muu

                                                   Huom. Esimerkkejä näyttöjen siltakytkennästä:

                                                            1.

                                                            Näyttö muuntaa dataa kahden eri porttityypin välillä (esim. Thunderbolt ja Ethernet), jolloin laite voi käyttää Thunderboltia Ethernet-yhteytenä tai päin vastoin.

                                                            2.

                                                            Sallitaan USB-näppäimistön/-hiiren yhdistäminen toiseen järjestelmään (esim. isäntäkone) näytön kautta USB-keskitinohjaimen avulla.

                                                c)

                                                Verkkoyhteydet: Jos testattava yksikkö pystyy ottamaan yhteyden verkkoon (eli saamaan konfiguroinnin ja verkkoon yhdistämisen myötä IP-osoitteen), verkkoon yhdistämisen valmius on aktivoitava ja testattava yksikkö yhdistettävä fyysiseen verkkoon (esim. WiFi, Ethernet jne.). Fyysisen verkon on tuettava testattavan yksikön verkkotoimintojen suurinta ja pienintä tiedonsiirtonopeutta. Aktiivisella yhteydellä tarkoitetaan verkkoprotokollan fyysisen kerroksen kautta luotua fyysistä yhteyttä. Ethernetin tapauksessa yhteys muodostetaan Cat 5e -vakiokaapelilla tai paremmalla Ethernet-kaapelilla Ethernet-kytkimeen tai -reitittimeen. WiFin ollessa kyseessä laite yhdistetään ja testataan langattoman liityntäpisteen (AP) läheisyydessä. Testaaja konfiguroi protokollan osoitekerroksen ottaen huomioon seuraavat seikat:

                                                            i)

                                                            IPv4:llä ja IPv6:lla on naapurien havaitsemisprotokolla (ND), ja ne konfiguroivat yleensä rajallisen reitittämättömän yhteyden automaattisesti.

                                                            ii)

                                                            IP voidaan konfiguroida manuaalisesti tai käyttämällä DHCP:tä (Dynamic Host Configuration Protocol) osoitteella 192.168.1.x Network Address Translation (NAT) -osoitetilassa, jos testattava yksikkö ei käyttäydy normaalisti autoIP:tä käytettäessä. Verkko konfiguroidaan tukemaan NAT-osoitetilaa ja/tai autoIP:tä.

                                                            iii)

                                                            Testattavan yksikön on säilytettävä tämä yhteys verkkoon testauksen ajan, ellei tässä testimenetelmässä muuta mainita, lukuun ottamatta kuitenkaan lyhyitä katkoja (esim. yhteysnopeuden vaihtuessa). Jos testattavassa yksikössä on useita verkkoon yhdistämisen tapoja, valinta niiden välillä tehdään seuraavaa suosituimmuusjärjestystä noudattaen:

                                                                        a)

                                                                        WiFi (Sähköalan kansainvälisen standardointijärjestön (IEEE) standardi 802.11-2007 (2))

                                                                        b)

                                                                        Ethernet (IEEE 802.3). Jos testattava yksikkö tukee energiatehokasta Ethernetiä (IEEE 802.3az-2010 (3)), se yhdistetään laitteeseen, joka tukee myös IEEE 802.3az:aa.

                                                                        c)

                                                                        Thunderbolt

                                                                        d)

                                                                        USB

                                                                        e)

                                                                        Firewire (IEEE 1394)

                                                                        f)

                                                                        muu

                                                d)

                                                Kosketusnäyttötoiminto: Jos testattavassa yksikössä on kosketusnäyttö, joka edellyttää erillistä datayhteyttä, toiminto otetaan käyttöön valmistajan ohjeiden mukaisesti. Tämä koskee myös yhteyksiä isäntäkoneeseen ja ohjelmistoajurien asentamista.

                                                e)

                                                Jos testattavassa yksikössä on yksi yhteys, joka pystyy suorittamaan useita toimintoja (esim. siltakytkentä, verkkoon yhdistäminen ja/tai kosketusnäyttötoiminto), niitä varten voidaan käyttää yhtä liitintä, jos testattava yksikkö tukee kutakin toimintoa korkeimpien vaatimusten mukaisesti.

                                                f)

                                                Jos testattavassa yksikössä ei ole data-/verkkovalmiutta, se testataan sellaisena kuin se on toimitettu.

                                                g)

                                                Sisäänrakennetut kaiuttimet ja muut tuotteen ominaisuudet ja toiminnot, joita ei nimenomaisesti käsitellä Energy Star -vaatimuksissa tai testimenetelmässä, on konfiguroitava toimituskokoonpanon mukaisesti.

                                                h)

                                                Mahdolliset muut valmiudet kirjataan. Näihin kuuluu mm. läsnäoloanturit, flash memory card- / smart card -kortinlukijat, kameraliitännät ja PictBridge.

                                    2)

                                    Signaaliliitännät:

                                                a)

                                                Jos testattavassa yksikössä on useita signaaliliitäntöjä, näistä testauksen kohteeksi valitaan se, joka esiintyy ylimpänä seuraavassa luettelossa:

                                                            i)

                                                            Thunderbolt

                                                            ii)

                                                            DisplayPort

                                                            iii)

                                                            HDMI

                                                            iv)

                                                            DVI

                                                            v)

                                                            VGA

                                                            vi)

                                                            muu digitaalinen liitäntä

                                                            vii)

                                                            muu analoginen liitäntä

                                    3)

                                    Läsnäoloanturi: Jos testattavassa yksikössä on läsnäoloanturi, testattava yksikkö testataan toimituskokoonpanon mukaisilla läsnäoloanturiasetuksilla. Jos testattavassa yksikössä on toimituskokoonpanon mukaisesti päälle kytketty läsnäoloanturi,

                                                a)

                                                yhden henkilön on oltava läsnäoloanturin läheisyydessä koko sen ajan, kun testattava yksikkö lämpenee, stabiloituu ja luminanssin testausta suoritetaan, ja koko ajan, kun testattava yksikkö on aktiivisessa toimintatilassa, jottei se menisi alhaisemman virrankulutuksen tilaan (esim. lepotila tai pois päältä -tila). Testattavan yksikön on pysyttävä aktiivisessa toimintatilassa koko sen ajan, kun se lämpenee, stabiloituu ja kun luminanssin testausta ja aktiivisen toimintatilan testausta suoritetaan.

                                                b)

                                                Yksikään henkilö ei saa olla läsnäoloanturin läheisyydessä lepotilan ja pois päältä -tilan testauksen aikana, jottei testattava yksikkö menisi suuremman virrankulutuksen tilaan (esim. aktiivinen toimintatila). Testattavan yksikön on vastaavasti pysyttävä lepotilassa tai pois päältä -tilassa sinä aikana, kun kyseisiä tiloja testataan.

                                    4)

                                    Asento: Jos testattava yksikkö voidaan asettaa pystysuoraan tai vaakasuoraan, se asetetaan testauksen ajaksi vaakasuoraan siten, että sen pisin sivu on yhdensuuntainen pöydän pinnan kanssa.

                        D)

                        Näytön resoluutio ja virkistystaajuus:

                                    1)

                                    Kiinteän kuvapisteen näytöt:

                                                a)

                                                Pikseliformaatti asetetaan ohjekirjassa ilmoitetun natiiviformaatin tasolle.

                                                b)

                                                Muissa kuin katodisädeputkinäytöissä (CRT) virkistystaajuudeksi asetetaan ohjekirjan mukainen oletusarvo. Jos ohjekirjassa ei ole annettu oletusarvoa, taajuudeksi asetetaan 60 Hz.

                                                c)

                                                Katodisädeputkinäyttöjen (CRT) pikseliformaatiksi valitaan ohjekirjan mukaisesti korkein resoluutio, joka on suunniteltu 75 Hz:n virkistystaajuudelle. Testauksessa käytetään yleisiä pikseliformaatin ajoitusta koskevia teollisuusstandardeja. Virkistystaajuudeksi asetetaan 75 Hz.

                        E)

                        Tulosignaalin tarkkuus: Kun käytetään analogisia liitäntöjä, videosignaali saa olla enintään ± 2 prosenttia viitetasoksi ilmoitetuista mustavalkotasoista. Digitaalisia liitäntöjä käytettäessä lähteestä tulevaa videosignaalia ei muokata värien osalta eikä testaaja saa muokata sitä mitään muuta tarkoitusta varten kuin lähetyksen edellyttämää pakkausta/purkamista ja koodaamista/avaamista varten, jos se on tarpeen.

                        F)

                        Todellinen tehokerroin: Ohjelmaan osallistuvien tahojen on ilmoitettava, mikä on testattavan yksikön todellinen tehokerroin aktiivisen toimintatilan mittauksen aikana. Tehokertoimen arvot kirjataan samalla tiheydellä kuin PON-arvot. Ilmoitetusta tehokertoimesta otetaan keskiarvo aktiivisen toimintatilan testauksen koko keston ajalta.

                        G)

                        Testimateriaali:

                                    1)

                                    Testauksessa käytetään televisiolähetyssisältöä edustavaa dynaamista signaalia (”Dynamic Broadcast-Content Signal”), sellaisena kuin se on määritelty standardin IEC 62087:2011 kohdassa 11.6 ”On (average) mode testing using dynamic broadcast-content video signal”.

                                    2)

                                    VESA FPDM2:ta käytetään vain niissä tuotteissa, jotka eivät pysty toistamaan IEC:n standardin 62087:2011 mukaista televisiolähetyssisältöä edustavaa dynaamista signaalia.

                        H)

                        Videon tulosignaali:

                                    1)

                                    Isäntäkone tuottaa videon tulosignaalia näytön natiiviresoluutiolla siten, että videon aktiivialue täyttää koko näyttöruudun. Tämä saattaa edellyttää sitä, että toisto-ohjelma muuttaa videon kuvasuhdetta.

                                    2)

                                    Videon tulosignaalin kuvataajuuden olisi vastattava tuotteen myyntialueella yleisimmin käytössä olevaa kuvataajuutta (esim. Yhdysvalloissa ja Japanissa käytetään 60 Hz:n kuvataajuutta ja Euroopassa ja Australiassa 50 Hz:n kuvataajuutta).

                                    3)

                                    Isäntäkoneen ääniasetukset on otettava pois käytöstä, jotta videon tulosignaalin ohella ei tuoteta mitään ääntä.

                  6.   Kaikkia tuotteita koskevat testimenettelyt

            6.1   Testattavan yksikön alustus ennen testausta

                        A)

                        Ennen testauksen aloittamista testattava yksikkö alustetaan seuraavasti:

                                    1)

                                    Testattavan yksikön asetukset säädetään toimitetun ohjekirjan mukaisesti.

                                    2)

                                    Virtalähteeseen yhdistetään vaatimusten mukainen wattimittari, ja testattava yksikkö yhdistetään wattimittarin virtaliitäntään.

                                    3)

                                    Kun testattava yksikkö on pois päältä, asetetaan ympäristön valaistus sellaiselle tasolle, että näytön mitattu valaistusvoimakkuus on alle 1,0 luksia (ks. 5.2 kohdan B alakohta).

                                    4)

                                    Testattavaan yksikköön kytketään virta ja suoritetaan tarvittaessa alustava järjestelmän konfigurointi.

                                    5)

                                    Varmistetaan, että testattavan yksikön asetukset ovat toimituskokoonpanossaan, ellei tässä testimenetelmässä toisin mainita.

                                    6)

                                    Testattavan yksikön annetaan lämmetä joko 20 minuuttia tai kunnes sen alustus on kokonaan valmis ja yksikkö on valmis käytettäväksi sen mukaan, kumpi kestää pidempään. 5.2 kohdan G alakohdan 1 alakohdassa tarkoitettua standardin IEC 62087:2011 mukaista testisignaalia näytetään koko lämpenemisen ajan. Näytöt, jotka eivät pysty toistamaan standardin IEC 62087:2011 mukaista testisignaalia, toistavat 5.2 kohdan G alakohdan 2 alakohdassa tarkoitettua VESA FPDM2 L80 -testisignaalia.

                                    7)

                                    Ilmoitetaan tulovaihtovirran jännite ja taajuus tai tulotasavirran jännite.

                                    8)

                                    Ilmoitetaan testihuoneessa vallitseva ympäröivä lämpötila ja suhteellinen kosteus.

                  6.2   Luminanssin testaus

                        A)

                        Luminanssin testaus suoritetaan välittömästi lämmityksen jälkeen ja pimiötä vastaavissa olosuhteissa. Testattavan yksikön ollessa pois päältä -tilassa testattavan yksikön näytöllä mitattu luminanssi saa olla enintään 1,0 luksia.

                        B)

                        Luminanssi on mitattava tuotteen näyttöruudun keskikohtaan nähden kohtisuorassa, ja mittaus on tehtävä luminanssimittarilla sen käyttöohjeen mukaisesti.

                        C)

                        Luminanssimittarin sijainti tuotteen näyttöön nähden pysyy muuttumattomana testauksen ajan.

                        D)

                        Jos tuotteessa on ABC, se on kytkettävä pois päältä testauksen ajaksi. Jos ABC:tä ei voida kytkeä pois päältä, luminanssimittaukset on suoritettava näyttöruudun keskikohtaan nähden kohtisuorassa siten, että valo kulkee suoraan testattavan kohteen ympäristön valaistusta mittaavaan sensoriin vähintään 300 luksin voimakkuudella.

                        E)

                        Luminanssimittaukset suoritetaan seuraavalla tavalla:

                                    1)

                                    varmistetaan, että testattava yksikkö on säädetty toimituskokoonpanon luminanssin oletusarvoon tai ”koti”-kuva-asetuksen mukaiseksi;

                                    2)

                                    näytetään tietyn tuoteluokan testivideosignaalia alla kuvatun mukaisesti:

                                                a)

                                                Kaikki tuotteet, paitsi b kohdassa ilmoitetut: standardin IEC 62087:2011 osan 11.5.5 mukainen kolmen palkin videosignaali (kolme palkkia valkoista (100 %) mustalla (0 %) taustalla).

                                                b)

                                                Tuotteet, jotka eivät pysty näyttämään standardin IEC 62087:2011 mukaista signaalia: suurinta tuotteen tukemaa resoluutiota vastaava VESA FPDM2 L80 -testisignaali.

                                    3)

                                    Näytetään testivideosignaalia vähintään 10 minuutin ajan, jotta testattavan yksikön luminanssi stabiloituu. Tätä 10 minuutin stabiloitumisaikaa voidaan lyhentää, jos luminanssimittaukset ovat stabiileja 2 prosentin vaihteluvälillä vähintään 60 sekunnin ajanjakson aikana.

                                    4)

                                    Mitataan ja kirjataan toimituskokoonpanossa ilmoitetun oletusasetuksen mukainen luminanssi LAs-shipped.

                                    5)

                                    Säädetään testattavan yksikön kirkkaus ja kontrasti niiden enimmäisarvoon.

                                    6)

                                    Mitataan ja kirjataan luminanssi LMax_Measured.

                                    7)

                                    Kirjataan valmistajan ilmoittama enimmäisluminanssi LMax_Reported.

                        F)

                        Kontrasti jätetään korkeimmalle mahdolliselle tasolle myöhempiä aktiivisen toimintatilan testejä varten, ellei muuta ilmoiteta.

                  6.3   Aktiivisen toimintatilan testaus tuotteille, joissa ABC ei ole oletusarvoisesti käytössä

                        A)

                        Luminanssitestauksen jälkeen ja ennen aktiivisen toimintatilan virrankulutusmittausta testattavan yksikön luminanssia säädetään seuraavasti:

                                    1)

                                    Ilmoitusnäytöt: tuotteen luminanssin testaus suoritetaan niin, että luminanssi on säädetty vähintään 65 prosenttiin valmistajan ilmoittamasta enimmäisluminanssista (LMax_Reported). Luminanssiarvot mitataan 6.2 kohdan mukaisesti. Luminanssiarvo LOn on kirjattava.

                                    2)

                                    Kaikki muut tuotteet: soveltuvia luminanssisäätöjä säädetään niin, että näyttöruudun luminanssi on 200 kandelaa neliömetriä kohden (cd/m2). Jos tämän arvon saavuttaminen ei ole mahdollista testattavalla yksiköllä, tuotteen luminanssi säädetään lähimpään mahdolliseen arvoon. Luminanssiarvot mitataan 6.2 kohdan mukaisesti. Luminanssiarvo LOn on ilmoitettava. Soveltuvilla luminanssisäädöillä tarkoitetaan mitä tahansa säätöjä, joilla säädetään näytön kirkkautta mutta ei kontrastia.

                        B)

                        Testattavien yksiköiden, jotka pystyvät näyttämään IEC:n standardin mukaista signaalia, aktiivisen toimintatilan virrankulutus (PON) mitataan standardin IEC 62087:2011 osan 11.6.1 ”Measurements using dynamic broadcast-content video signal” mukaisesti. Jos ne eivät pysty näyttämään IEC:n standardin mukaista signaalia, testattavien yksiköiden aktiivisen toimintatilan virrankulutus (PON) mitataan seuraavasti:

                                    1)

                                    Varmistetaan, että testattava yksikkö on alustettu 6.1 kohdan mukaisesti.

                                    2)

                                    Näytetään VESA FPDM2, A112-2F, SET01K -testikuvio (8 harmaansävyä täysmustasta (0 volttia) täysvalkoiseen (0,7 volttia)).

                                    3)

                                    Varmistetaan, että tulosignaali vastaa standardia VESA Video Signal Standard (VSIS), Version 1.0, Rev. 2.0, joulukuu 2002.

                                    4)

                                    Kirkkauden ja kontrastin säätöjen ollessa maksimissaan varmistetaan, että valkoisen ja lähes valkoisen harmaan sävyt erottuvat. Säädetään tarvittaessa kontrastia niin, että valkoisen ja lähes valkoisen harmaan sävyt erottuvat.

                                    5)

                                    Näytetään VESA FPDM2, A112-2H, L80 -testikuvio (täysvalkoinen (0,7 volttia) laatikko, joka kattaa 80 prosenttia kuvasta).

                                    6)

                                    Varmistetaan, että luminanssin mittausalue on kokonaisuudessaan testikuvion valkoisen osan sisällä.

                                    7)

                                    Säädetään soveltuvia luminanssin säätöjä siten, että valkoisen alueen luminanssi on 6.3 kohdan A alakohdan mukainen.

                                    8)

                                    Kirjataan näyttöruudun luminanssi (LOn).

                                    9)

                                    Kirjataan aktiivisen toimintatilan virrankulutus (PON) ja pikseliformaatti kokonaisuudessaan (vaakasuora × pystysuora). Aktiivisen toimintatilan virrankulutusta mitataan 10 minuutin ajan standardin IEC 62087:2011 televisiolähetyssisältöä edustavan dynaamisen signaalin testiä vastaavalla tavalla.

                  6.4   Aktiivisen toimintatilan testaus tuotteille, joissa on oletusarvoisesti ABC käytössä
            Tuotteen keskimääräinen aktiivisen toimintatilan virrankulutus määritetään standardin IEC 62087:2011 televisiolähetyssisältöä edustavan dynaamisen signaalin avulla. Jos tuote ei pysty näyttämään IEC-signaalia, 6.3 kohdan B alakohdan 5 alakohdassa kuvattua VESA FPDM2 L80 -testikuviota käytetään kaikissa seuraavissa vaiheissa.

                        A)

                        Stabiloidaan testattava yksikkö 30 minuutiksi. Se tapahtuu toistamalla kolme kertaa 10 minuutin jakso IEC-standardin mukaista televisiolähetyssisältöä edustavaa dynaamista videosignaalia.

                        B)

                        Testauksessa käytettävän lampun valoteho säädetään 12 luksiin ympäristön valaistusta mittaavan sensorin etupuolelta mitattuna.

                        C)

                        Näytetään 10 minuutin jakso televisiolähetyssisältöä edustavaa dynaamista videosignaalia. Mitataan ja kirjataan virrankulutus P12 tämän 10 minuutin jakson aikana.

                        D)

                        Ympäristön valaistustason ollessa 300 luksia toistetaan vaiheet 6.4 B ja 6.4 C ja mitataan P300.

                        E)

                        Kytketään ABC pois päältä ja mitataan aktiivisen toimintatilan virrankulutus (PON) 6.3 kohdan mukaisesti. Jos ABC:tä ei voida kytkeä pois päältä, virrankulutusmittaukset suoritetaan seuraavasti:

                                    1)

                                    Jos kirkkaus voidaan säätää 6.3 kohdassa ilmoitettuun kiinteään arvoon, tuotteen aktiivisen toimintatilan virrankulutus mitataan 6.3 kohdan mukaisesti siten, että valo kulkee suoraan testattavan kohteen ympäristön valaistusta mittaavaan sensoriin vähintään 300 luksin voimakkuudella.

                                    2)

                                    Jos kirkkautta ei voida säätää kiinteään arvoon, tuotteen aktiivisen toimintatilan virrankulutus mitataan 6.3 kohdan mukaisesti siten, että valo kulkee suoraan testattavan kohteen ympäristön valaistusta mittaavaan sensoriin vähintään 300 luksin voimakkuudella ja ilman, että näyttöruudun kirkkautta muutetaan.

                  6.5   Lepotilan testaaminen

                        A)

                        Lepotilan virrankulutus (PSLEEP) mitataan IEC-standardin IEC 62301:2011 mukaisesti ottaen huomioon 5 kohdassa annetut lisäohjeet.

                        B)

                        Lepotilan testaus suoritetaan siten, että testattava yksikkö on liitetty isäntäkoneeseen samalla tavalla kuin aktiivisen toimintatilan testissä. Jos mahdollista, lepotila olisi käynnistettävä laittamalla isäntäkone lepotilaan. Isäntäkoneen lepotila on määritelty tietokoneiden Energy Star -vaatimusten versiossa 6.1.

                        C)

                        Jos tuotteessa on useita manuaalisesti valittavissa olevia lepotiloja tai jos tuote voi siirtyä lepotilaan eri tavoin (esim. kauko-ohjaimella tai kun isäntätietokone asetetaan lepotilaan), mittaukset suoritetaan ja kirjataan kaikissa lepotiloissa.
                        Jos tuote siirtyy automaattisesti eri lepotilojen välillä, mittausajan on oltava riittävän pitkä keskiarvon määrittämiseksi kaikista niistä. Mittaus on joka tapauksessa suoritettava noudattaen IEC-standardin 62301:2011 5.3 kohdan vaatimuksia (esim. stabiilius, mittausjakso jne.).

                  6.6   Pois päältä -tilan testaaminen

                        A)

                        Jos tuotteella on pois päältä -tila, se aktivoidaan lepotilan testauksen päätyttyä helppokäyttöisimmällä virtakatkaisimella.

                        B)

                        Mitataan pois päältä -tilan virrankulutus (POFF) IEC-standardin 62301:2011 5.3.1 kohdan mukaisesti. Kirjataan tilasta toiseen siirtymisen menetelmä ja pois päältä -tilan aktivointiin tarvittava tapahtumasarja.

                        C)

                        Pois päältä -tilan mittausten ulkopuolelle jätetään mahdolliset sync signal check -vaiheet.

                  6.7   Lisätestit

                        A)

                        Jos tuotteella on data-/verkkoyhteysvalmiuksia tai mahdollisuus siltakytkentään, testejä on suoritettava data-/verkkoyhteysvalmiudet aktivoituina ja siltakytkentä luotuna (ks. 5.2 kohdan C alakohdan 1 alakohta), mutta lepotilan testejä on suoritettava myös data-/verkkoyhteysvalmiudet deaktivoituina ja ilman siltakytkentää 5.2 kohdan C alakohdan 1 alakohdan b ja c alakohdan mukaisesti.

                        B)

                        Täyden verkkoliitettävyyden olemassaolo arvioidaan testaamalla näyttö verkkotoiminnan varalta lepotilassa standardin CEA-2037-A (”Determination of Television Set Power”) kohdan 6.7.5.2 mukaisesti seuraavaa ohjeistusta noudattaen:

                                    1)

                                    näyttö on yhdistettävä verkkoon ennen testin aloittamista 5.2 kohdan C alakohdan 1 alakohdan c alakohdan mukaisesti;

                                    2)

                                    näyttö on asetettava lepotilaan alhaisen virrankulutuksen aktiivisen valmiustilan sijasta (standby-active, low).

            (1)  http://www.gpo.gov/fdsys/pkg/CFR-2011-title10-vol3/pdf/CFR-2011-title10-vol3-sec430-2.pdf

            (2)  IEEE 802 – Telecommunications and information exchange between systems – Local and metropolitan area networks – Part 11: Wireless LAN Medium Access Control (MAC) ja Physical Layer (PHY) Specifications.

            (3)  Part 3: Carrier Sense Multiple Access with Collision Detection (CSMA/CD) Access Method and Physical Layer Specifications – Amendment 5: Media Access Control Parameters, Physical Layers, and Management Parameters for Energy-Efficient Ethernet.


title: Neuvoston päätös (YUTP) 2016/1108, annettu 7 päivänä heinäkuuta 2016, palestiinalaisalueilla toteutettavasta Euroopan unionin poliisioperaatiosta (EUPOL COPPS) annetun päätöksen 2013/354/YUTP muuttamisesta

text:
               8.7.2016

               FI

               Euroopan unionin virallinen lehti

               L 183/65

         NEUVOSTON PÄÄTÖS (YUTP) 2016/1108,
   annettu 7 päivänä heinäkuuta 2016,
   palestiinalaisalueilla toteutettavasta Euroopan unionin poliisioperaatiosta (EUPOL COPPS) annetun päätöksen 2013/354/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 3 päivänä heinäkuuta 2013 päätöksen 2013/354/YUTP (1), jolla EUPOL COPPSin voimassaoloaikaa jatkettiin 1 päivästä heinäkuuta 2013.

               (2)

               Neuvosto hyväksyi 2 päivänä heinäkuuta 2015 päätöksen (YUTP) 2015/1064 (2), jolla muutettiin päätöstä 2013/354/YUTP ja jatkettiin EUPOL COPPSin voimassaoloaikaa 1 päivästä heinäkuuta 201530 päivään kesäkuuta 2016.

               (3)

               EUPOL COPPSia koskevan strategisen välitarkastelun perusteella operaatiota olisi jatkettava vielä 12 kuukaudella eli 30 päivään kesäkuuta 2017.

               (4)

               Päätös 2013/354/YUTP olisi muutettava tämän mukaisesti.

               (5)

               EUPOL COPPS toteutetaan tilanteessa, joka saattaa huonontua ja joka voi haitata perussopimuksen 21 artiklassa määrättyjen unionin ulkoisen toiminnan tavoitteiden saavuttamista,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2013/354/YUTP seuraavasti:

               1)

               Lisätään 12 artiklan 1 kohtaan alakohta seuraavasti:
               ”EUPOL COPPSiin liittyviin menoihin tarkoitettu rahoitusohje 1 päivän heinäkuuta 2016 ja 30 päivän kesäkuuta 2017 väliseksi ajaksi on 10 320 000 euroa.”

               2)

               Korvataan 15 artiklan kolmas kohta seuraavasti:
               ”Sen voimassaolo päättyy 30 päivänä kesäkuuta 2017.”

         2 artikla
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä heinäkuuta 2016.

      Tehty Brysselissä 7 päivänä heinäkuuta 2016.

            Neuvoston puolesta

            Puheenjohtaja

         M. LAJČÁK

      (1)  Neuvoston päätös 2013/354/YUTP, annettu 3 päivänä heinäkuuta 2013, palestiinalaisalueilla toteutettavasta Euroopan unionin poliisioperaatiosta (EUPOL COPPS) (EUVL L 185, 4.7.2013, s. 12).

      (2)  Neuvoston päätös (YUTP) 2015/1064, annettu 2 päivänä heinäkuuta 2015, palestiinalaisalueilla toteutettavasta Euroopan unionin poliisioperaatiosta (EUPOL COPPS) annetun päätöksen 2013/354/YUTP muuttamisesta (EUVL L 174, 3.7.2015, s. 21).


Avis juridique important

|

31998D0445

98/445/EY: Neuvoston päätös, tehty 14 päivänä huhtikuuta 1997, Euroopan yhteisön ja Georgian tasavallan välisen kirjeenvaihtona tehdyn sopimuksen tekemisestä Brysselissä 17 päivänä marraskuuta 1993 parafoidun, 15 päivänä kesäkuuta 1995 parafoidulla kirjeenvaihtona tehdyllä sopimuksella muutetun Euroopan talousyhteisön ja Georgian tasavallan välisen tekstiilituotteiden kauppaa koskevan sopimuksen voimassaolon jatkamisesta

Virallinen lehti nro L 199 , 15/07/1998 s. 0001 - 0005

NEUVOSTON PÄÄTÖS,tehty 14 päivänä huhtikuuta 1997,Euroopan yhteisön ja Georgian tasavallan välisen kirjeenvaihtona tehdyn sopimuksen tekemisestä Brysselissä 17 päivänä marraskuuta 1993 parafoidun, 15 päivänä kesäkuuta 1995 parafoidulla kirjeenvaihtona tehdyllä sopimuksella muutetun Euroopan talousyhteisön ja Georgian tasavallan välisen tekstiilituotteiden kauppaa koskevan sopimuksen voimassaolon jatkamisesta (98/445/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa,ottaa huomioon komission ehdotuksen,sekä katsoo, ettäkomissio on neuvotellut Euroopan yhteisön puolesta Euroopan yhteisön ja Georgian tasavallan välisen kirjeenvaihtona tehdyn sopimuksen Brysselissä 17 päivänä marraskuuta 1993 parafoidun, 15 päivänä kesäkuuta 1995 parafoidulla kirjeenvaihtona tehdyllä sopimuksella muutetun Euroopan talousyhteisön ja Georgian tasavallan välisen tekstiilituotteiden kauppaa koskevan sopimuksen voimassaolon jatkamisesta,Euroopan yhteisön ja tiettyjen kolmansien maiden tekstiilituotteiden kauppaa koskevien tiettyjen sopimusten väliaikaisesta soveltamisesta (Armenia, Azerbaid Ozan, Georgia, Kazakstan, Kirgisistan, Moldova, Tad Ozikistan, Turkmenistan) 16 päivänä syyskuuta 1996 tehdyn neuvoston päätöksen 96/593/EY (1) mukaisesti tekstiilituotteiden kauppaa koskevaa sopimusta on sovellettu väliaikaisesti 1 päivästä tammikuuta 1996 odotettaessa sen tekemiseksi tarvittavien menettelyjen päätökseen saattamista, jatämä kirjeenvaihtona tehty sopimus olisi hyväksyttävä,ON PÄÄTTÄNYT SEURAAVAA:1 artiklaHyväksytään yhteisön puolesta Euroopan yhteisön ja Georgian tasavallan välinen kirjeenvaihtona tehty sopimus Brysselissä 17 päivänä marraskuuta 1993 parafoidun, 15 päivänä kesäkuuta 1995 parafoidulla kirjeenvaihtona tehdyllä sopimuksella muutetun Euroopan talousyhteisön ja Georgian tasavallan välisen tekstiilituotteiden kauppaa koskevan sopimuksen voimassaolon jatkamisesta.Kirjeenvaihtona tehdyn sopimuksen teksti on tämän päätöksen liitteenä.2 artiklaNeuvoston puheenjohtajalla on oikeus nimittää henkilöt, joilla on valtuudet allekirjoittaa kirjeenvaihtona tehty sopimus.3 artiklaNeuvoston puheenjohtaja tekee yhteisön puolesta kirjeenvaihtona tehdyn sopimuksen 4 kohdassa tarkoitetun ilmoituksen (2).Tehty Luxemburgissa 14 päivänä huhtikuuta 1997.Neuvoston puolestaJ. VAN AARTSENPuheenjohtaja(1) EYVL L 263, 16.10.1996, s. 1.(2) Neuvoston pääsihteeristö julkaisee kirjeenvaihtona tehdyn sopimuksen voimaantulopäivän Euroopan yhteisöjen virallisessa lehdessä.